АҞӘА, абҵара 18 - Sputnik, Асмаҭ Ҵәыџьԥҳа. Аԥснытәи аделегациа VIII Санкт-Петербургтәи афорум иалахәын. Афорум аҳәаақәа ирҭагӡаны Аԥсныи Урыстәылеи акультура аминистррақәа рнапы аҵарҩит 2020 шықәсазтәи аусеицуратә план ҳәа еиҭалҳәеит Аԥсны акультура аминистр Ельвира Арсалиаԥҳа апресс-конференциаҿ.
"Аԥсны фынтәуп Санкт-Петербург имҩаԥысуа Жәларбжьаратәи акультуратә форум ахы аланархәуеижьҭеи. Афорум аҵак ду амоуп, аусутә программа иалоуп апленартә еилатәарақәа, астол гьыжьқәа, адунеитә культура актуалтә хырхарҭақәа рганахьала амастер-классқәа. Ҽааназы иазыԥхьагәаҭоуп аҭоурых-культуратә ҭынха аиқәырхара атемала жәларбжьаратәи аконференциа амҩаԥгара", - лҳәеит лара.
Сынтәазгьы акультура аминистрра акультура аусхк аҟны арккаратә хырхарҭа адгалара ҟанаҵеит.
"Абри ахырхарҭала Аԥсны имҩаԥгахоит амастер-классқәа, амузыкатәи асахьаҭыхратәи ҵараиурҭақәа рҿы асеминарқәа. Акультуратә сезонқәа ирылахәхоит ареспублика абиблиотекақәа. Дара рзы ихазу аиԥыларақәеи асеминарқәеи мҩаԥгахоит", - лҳәоит аминистр.
Апрограмма инақәыршәаны иазыԥхьагәаҭоуп аԥснытәи атеатрқәа ргострольтә турқәа Урыстәыла ақалақьқәа рахь, иара убасгьы урыстәылатәи арҿиаратә коллективқәа Аԥсныҟа раара.
Иара убас шәаԥхьар ҟалоит: